 Amahubo esizwe saseMbo The Ulwazi ProgrammeEsiZulwini isizwe esingenalo ihubo, sisuke sizifanela nesizwe esifile. Njengoba namanye amazwe emhlabeni enamahubo esizwe. Amakhosi ezizwe saseMbo nawo ngokwahlukana kwawo abanamahubo awo. Amahubo ahlanganisa nezibongo zenkosi kusuke kuqoshwa umlando wesizwe. Ihubo ngalinye liyacacisa ukuthi laqanjwa nini, kwakubusa yiphi iNkosi futhi kwakuhlosweni ngalo, okungaba okwakukhathaza isizwe noma kwakutuswa okuthile. Amahubo aseMbo aqala emahubeni eyehutshwa ngesikhathi kubusa uZihlandlo, kuze kube yimanje. Ihubo liyahutshwa uma kujatshuliwe, kukhishwa intombi iyogana futhi liyahutshwa noma kukhona oshonile. Kukhona amahubo agidelwayo abizwa ngokuthi amajadu. Lawa ashawa uma kuthokoziwe kusengathi uyasina uma uwagida.1 Zasiyoni!2 Zabuy izilwane3 Inkosi yadl ezikude4 Mubi LomuntuZasiyoni!Zasiyoni ngungumbaneZasiyon ngungumbaneLelihubo lalihutshwa iNkosi uZihlandlo uma ephuma eya empini. Lalithathwa njengomthandazo.Zabuy izilwaneEh yayeEh eyaye zabuy izilwaneZinyamazan izwelonke.Ihubo leNkosi uZihlandlo uma esebuya empini, enqobile ebuya nezinkomoInkosi yadl ezikudeSawashisa mankenganeWabaleka kwenzenjani?Inkosi yadle zikude.Ziphi wabaleka kwenzenjani?Inkosi yadle zikudeSawashisa mankengane.Leli likhomba ubuhlobo phakathi kweNkosi uZihlandlo neNkosi uShaka ngoliyahutshwa nakwaZulu.Mubi LomuntuWabulal uDlangamandlaBathi mubi lomuntu.Usebulal uZihlandloMuyekeni ahambe ayekwaGobizembeWabulal uZihlandloBathi mubi lomuntuUsebulal eNdlunkuluMuyekeni ahambe aye kwaGobizembe.Lelihubo laqanjwa abaMbo ngesikhathi kukhothama uZihlandlo bezwakalisa ukungasithokozeli isenzo sikaDinganeBy: Kozekubenjani ShangeClan, Communities, Genealogy, Imiphakathi, Umlando ngomndeni 